Държавен вестник, бр. 13, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  13
РЕШЕНИЕ
за създаване на Временна анкетна комисия за 
проверка и установяване на всички факти и 
обстоятелства, довели до внезапното подаване 
на оставка от Христо Дамянов Бисеров от 
всички заемани постове в Народното събрание 
и политическата партия „Движение за права 
и свободи“, в резултат на негови действия, 
след които са образувани наказателни произ­
водства за престъпления, свързани с изпиране 
на пари, подаване на декларации с невярно 
съдържание и други, както и потенциално­
то неправомерно изтичане на информация 
от българските служби за сигурност към 
„Боянските сараи“, както и всички факти 
и обстоятелства, свързани с твърденията за 
скандална кореспонденция и среща между 
председателя на ГЕРБ Бойко Борисов и Бисер 
Миланов, известен като Петното
Народното събрание на основание чл. 79, 
ал. 1 и 3 от Конституцията на Република 
България и чл. 34 от Правилника за органи­
зацията и дейността на Народното събрание
Р Е Ш И :
1. Създава Временна анкетна комисия за 
проверка и установяване на всички факти и 
обстоятелства, довели до внезапното подаване 
на оставка от Христо Дамянов Бисеров от 
всички заемани постове в Народното събрание 
и политическата партия „Движение за права и 
свободи“, в резултат на негови действия, след 
които са образувани наказателни производ­
ства за престъпления, свързани с изпиране 
на пари, подаване на декларации с невярно 
съдържание и други, както и потенциално­
то неправомерно изтичане на информация 
от българските служби за сигурност към 
„Боянските сараи“, както и всички факти 
и обстоятелства, свързани с твърденията за 
скандална кореспонденция и среща между 
председателя на ГЕРБ Бойко Борисов и Бисер 
Миланов, известен като Петното.
2. Комисията се състои от 12 народни 
представители, по трима от всяка парламен­
тарна група.
3. Избира председател и членове на коми­
сията, както следва:
Председател:	Сияна Атанасова Фудулова 
Членове:	
Атанас Стойнов Пъдев,
	
Кирчо Георгиев Карагьозов,
	
Любомир Владимиров
	
Владимиров,
	
Деница Стоилова Гаджева,
	
Калина Петрова Балабанова,
	
Веселин Бориславов Вучков,
	
Стефан Иванов Дедев,
	
Снежана Георгиева Дукова,
	
Янко Александров Янков,
	
Хамид Бари Хамид, 
	
Ахмед Ахмедов Башев.
4. Временната комисия се избира за срок 
от три месеца.
Решението е прието от 42-то Народно съ­
брание на 5 февруари 2014 г. и е подпечатано 
с официалния печат на Народното събрание.
Председател на Народното събрание:
Михаил Миков
865
РЕШЕНИЕ
за приемане на Процедурни правила по при­
лагането на чл. 122, ал. 1 от Правилника за 
организацията и дейността на Народното 
събрание
Народното събрание на основание § 2 от 
допълнителните разпоредби на Правилника 
за организацията и дейността на Народното 
събрание
Р Е Ш И :
Приема следните Процедурни правила по 
прилагането на чл. 122, ал. 1 от Правилника 
за организацията и дейността на Народното 
събрание:
1. Министър-председателят представя до­
клада за участието на Република България в 
процеса на вземане на решения на Европей­
ския съюз през предходното председателство 
и задачите на Република България по време 
на текущото председателство.
2. Изслушват се изказвания от името на 
парламентарните групи – по 1 представител 
в рамките на до 10 минути, и на 1 народен 
представител, нечленуващ в парламентарна 
група, в рамките на до 5 минути.
3. Присъстващите в пленарната зала чле­
нове на Европейския парламент от Република 
България могат да се изказват при условията 
по т. 2 – по един представител от името на 
съответната парламентарна група в Европей­
ския парламент в рамките на до 10 минути 
и на 1 независим член на Европейския пар­
ламент от Република България – в рамките 
на до 5 минути.
4. Изказване на министър-председателя в 
отговор на изказванията по т. 2 и 3.
5. По доклада на министър-председателя 
не се приема решение.
Решението е прието от 42-то Народно съб­
рание на 6 февруари 2014 г. и е подпечатано 
с официалния печат на Народното събрание.
Председател на Народното събрание:
Михаил Миков
866